b'\n_START_ARTICLE_\nHeino Eller\n_START_SECTION_\nBiografija\n_START_PARAGRAPH_\nH. Eleris mok\xc4\x97si muzikos ir groti smuiku priva\xc4\x8diai. V\xc4\x97liau grojo keliuose ansambliuose ir orkestruose, smuikavo kaip solistas. 1907\xc2\xa0m. \xc4\xafstojo \xc4\xaf Sankt Peterburgo konservatorij\xc4\x85, bet 1908\xe2\x80\x931911\xc2\xa0m. studijavo teis\xc4\x99. Konservatorij\xc4\x85 baig\xc4\x97 1920\xc2\xa0m._NEWLINE_1920\xe2\x80\x931940\xc2\xa0m. H. Eleris dirbo profesoriumi Tartu Auk\xc5\xa1tojoje muzikos mokykloje. Joje d\xc4\x97st\xc4\x97 muzikos teorij\xc4\x85 ir kompozicij\xc4\x85. \xc5\xa0iuo laikotarpiu gim\xc4\x97 jo taip vadinama Tartu kompozicijos mokykla, kuri past\xc5\xabm\xc4\x97jo k\xc5\xabryboje daugel\xc4\xaf to meto est\xc5\xb3 kompozitori\xc5\xb3. Nuo 1940\xc2\xa0m. iki pat mirties, 1970\xc2\xa0m., H. Eleris dirbo profesoriumi Tartu konservatorijoje, d\xc4\x97st\xc4\x97 kompozicij\xc4\x85._NEWLINE_Kompozitoriaus \xc5\xbemona, \xc5\xbeyd\xc5\xb3 kilm\xc4\x97s pianist\xc4\x97 Anna Kremer, 1942\xc2\xa0m. \xc5\xbeuvo Vokietijoje koncentracijos stovykloje.\n_START_SECTION_\nK\xc5\xabryba\n_START_PARAGRAPH_\nH. Elerio k\xc5\xabryboje daugiausia buvo instrumentini\xc5\xb3 k\xc5\xabrini\xc5\xb3. Jiems b\xc5\xabdinga XX am\xc5\xbeiaus prad\xc5\xbeios muzikos klasikin\xc4\x97 stilistika, derinama su est\xc5\xb3 liaudies muzikos tradicijomis. Didel\xc4\x99 \xc4\xaftak\xc4\x85 dar\xc4\x97 garsieji Edvard Grieg, Claude Debussy, Aleksandras Skriabinas. Kompozitoriaus stilius buvo artimas impresionizmui.'